मेड़ता की पहचान है भक्त शिरोमणि मीरा बाई: महाराज
भास्कर संवाददाता | मेड़ता सिटी
मेड़ताएक ऐतिहासिक धरा है। यह धरा मीराबाई की है, आनन्दगन ऋषि की है। यहां के लोगों को साधना करने से पूर्व दोनों महापुरुषों को नमन करना चाहिए। दोनों महापुरुषों के स्मरण के बाद तपस्या भक्ति करने से सुफल की प्राप्ति होती है।
मन को आनंद मिलता है। यह बात जैन आचार्य अरविंद सागर महाराज ने शुक्रवार को मेड़ता प्रवास के दौरान कही। उन्होंने कहा कि मेड़ता की पहचान भक्त शिरोमणि मीरा, आनन्दगन ऋषि, महाकवि वृंद, जयमल राठौड़ से है। इस भूमि पर जन्म लेने वाले लोग भाग्यशाली है। यहां जन्म लेने वाले लोगों को प्रतिदिन अपने महापुरुषों का स्मरण करना चाहिए। जैन आचार्य ने कहा कि साधना में सफलता हासिल करनी है तो पहले मन को जीतना पड़ेगा। अगर आपने चंचल मन पर विजयी हासिल कर ली तो यह समझे कि आपने पूरी दुनिया पर जीत हासिल कर ली है। उन्होंने कहा कि कुछ लोग दूषित मनोवृत्तियां मन में पाल लेते हैं। जिससे संघर्ष की भावनाएं बढ़ती है। अपने अहंकार घमंड को दूर करना चाहिए और झुकना सीखना चाहिए। जो व्यक्ति झुक जाएगा। उसका मन निर्मल साफ हो जाएगा। इस मौके पर पवन झामड़, कुशलराज चौपड़ा, नौरतमल, नंदकिशोर कोठारी सहित श्रद्धालु मौजूद थे।
hin_Deva kas_Deva hin_Deva hin_Deva